<classify> Alex aliyekuwa ameweka nywele zake katika mtindo wa rasta alikuwa kiungo mahiri wa Simba na katika mechi hiyo alikuwa miongoni mwa wachezaji waliofanya vizuri ambapo alifunga penalti ya mwisho iliyowasukuma nje Zamalek waliokuwa mabingwa wa Ligi ya Mabingwa Afrika wakati huo.Mchezaji huyo ambaye jina lake kwenye soka limepotea kwa muda mrefu yupo nyumbani kwao Dodoma akiuguzwa na mama yake ambapo anasumbuliwa na kifua kikuu TB.Akizungumza na gazeti hili jana, mmoja wa waliokuwa wachezaji wa kikosi hicho beki wa kati Boniface Pawasa alisema walijadiliana na kuamua kuandaa mechi ambapo fedha za mapato zitakazopatikana atapewa Alex.Tumejadiliana na kuona ni vyema tupate mechi ambayo fedha zitakazopatikana zitamsaidia ndugu yetu matibabu, hali hii inaweza kumkuta yeyote, alisema Pawasa.Wikiendi hii tutaangalia uwezekano wa kucheza Karume kama hakutakuwa na mechi ya daraja la kwanza, ninaomba sana wadau wajitokeze tumsaidie ndugu yetu, alisema.Kikosi hicho cha Simba kiliundwa na Juma Kaseja ambaye ni mchezaji wa Yanga kwa sasa, Ulimboka Mwakingwe, Ramadhani Wasso, Athumani Machuppa ambaye yupo Sweden kwa sasa.Wengine ni Pawasa, Emmanuel Gabriel, Said Swedi, Yusuph Macho, Alex, Costa Victor na Kocha msaidizi wa Simba wa sasa, Selemani Matola aliyekuwa nahodha wakati huo.  <topic>: MICHEZO 